не гнуша́йся менѐ грѣ́шнагѡ, скве́рнагѡ, скве́рными по́мыслы, и словесы̀, и дѣя́ньми всего̀ себѐ непотре́бна сотво́рша, и ра́зумомъ лѣ́ности сласте́й житія̀ раба̀ бы́вша: но я́кѡ чл҃вѣколюби́вагѡ бг҃а мт҃и, человѣколю́бнѣ умилосе́рдися ѡ мнѣ̀ грѣ́шнѣмъ и блу́днѣмъ, и пріимѝ моѐ, є́же ѿ скве́рныхъ усте́нъ приноси́мое тебѣ̀ моле́ніе: и твоего̀ сн҃а, и на́шего влд̑ку и гдс̑а, ма́тернее твоѐ дерзнове́ніе употребля́ющи, молѝ, да ѿве́рзетъ и мнѣ̀ чл҃вѣколю́бныя утрѡ́бы своея̀ бл҃гости, и презрѣ́въ моя̂ безчи́слєнная прегрѣшє́нія, ѡбрати́тъ мя̀ къ покая́нію, и свои́хъ за́повѣдей дѣ́лателя иску́сна яви́тъ мя̀